சென்னை லலித் கலா அகாதமியில் நடைபெற்றும் வரும் எனும் ஒவியக்கண்காட்சியை காலையில் பார்த்து வந்தேன் சித்ரகதி எனப்படும் மராட்டிய ஒவியமரபின் பாணியில் மகாபாரதக் கூத்தினை மையப்படுத்தி ஏழு ஒவியர்கள் ஒன்றாக இணைந்து தங்களது ஒவியங்களைக் காட்சிப்படுத்தியிருக்கிறார்கள் அபிமன்யூ திரௌபதி காந்தாரி அரவான் கர்ணன் ஆகிய முக்கியக் கதாபாத்திரங்களே ஒவியங்களின் குவிமையம் இந்த நிகழ்வின் முதன்மை ஒருங்கிணைப்பாளர் பாலாஜி ஸ்ரீனிவாசன் பாரதக் கூத்து குறித்த இந்த ஒவியக்கண்காட்சிக்கு முக்கிய காரணமாக அமைந்தவர் மீனாட்சி மதன் மீனாட்சி தேர்ந்த இலக்கிய வாசகர் சிறந்த ஒவியர் நுங்கம்பாக்கத்தில் என்ற கலைக்கூடத்தை நடத்திவருகிறார் ஒரே இடத்தில் இவ்வளவு மகாபாரத ஒவியங்களை ஒரு சேரக் காண்பது மிகுந்த சந்தோஷம் அளிக்க கூடியது அதுவும் கூத்தின் சிறப்பியல்புகளை அப்படியே காட்சிப்படுத்தி ஒவியமாக்கியிருப்பது பாராட்டிற்குரியது மகாபாரதக் கதாபாத்திரங்கள் குறித்து ஒவ்வொருவருக்கும் ஒரு மனப்பிம்பம் இருக்கிறது சகுனியைப் பொதுவாக குள்ளமான மனிதராகவே சித்திரஙகளில் வரைகிறார்கள் ஆனால் என் மனதிலுள்ள சகுனி உயரமானவன் அவனது தோற்றம் ஒரு கந்தவர்வனைப் போல இருக்கும் என்றே கற்பனை செய்து கொள்கிறேன் இப்படி இதிகாசங்களை வாசிக்கின்ற ஒவ்வொரு வாசகரும் தனக்கான மனப்பிம்பத்தை கொண்டிருக்கிறார்கள் மகாபாரத கதாபாத்திரங்கள் நேரில் உயிர்பெறும் களம் தான் பாரதக்கூத்து மேடை வட ஆற்காடு தென்ஆற்காடு மாவட்டங்களில் பதினெட்டு நாட்கள் நடைபெறும இந்த கூத்துநிகழ்வில் இதிகாசத்தில் வாசித்து அறியாத பல சம்பவங்கள் திருப்பங்கள் மனவுணர்ச்சிகள் கிளைக்கதைகளைக் காணமுடியும் இந்தியாவின் ஒவ்வொரு மாநிலமும் தனக்கென தனியாக மகாபாரத கிளைக்கதைகள் பலவற்றைக் கொண்டிருக்கின்றன ஏதாவது ஓரு கதாபாத்திரத்தை தனது அடையாளமாக கொள்கின்றன உதாரணத்திற்கு கேரளாவில் பீமன் தான் முக்கிய கதாபாத்திரம் கர்நாடகாவிற்கோ அர்சுனன் தமிழ்நாட்டிற்கு கர்ணன் வடமாநிலங்களுக்கு பீஷ்மர் இப்படி நிறைய சொல்லலாம் நான் பல்வேறு மகாபாரத வாய்மொழிகதைகளைக் கேட்டிருக்கிறேன் எனது உப பாண்டவம் மகாபாரதம் மீதான நவீன புனைவு அதற்காக நான்கு ஆண்டுகள் மகாபாரத பிரதிகள் நிகழ்த்துகலைகளை தேடி இந்தியா முழுவதும் சுற்றியலைந்திருக்கிறேன் வாய்மொழிக்கதைகள் இதிகாசத்திலிருந்து பெரிதும் மாறுபட்டவை நுட்பமானவை அப்படியான கிளைக்கதைகளை கூத்தில் காணமுடியும் தமிழகத்தின் தென்மாவட்டங்களில் மகாபாரதக் கூத்துகள் கிடையாது திரௌபதி அம்மன் வழிபாடும் அதிகம் இல்லை சித்ரகதி என்பது கதைசொல்வதற்காக வரையப்படும் ஒவியமரபாகும் ராமாயணம் மகாபாரதம் போன்ற இதிகாசங்களைத் தனித்தனி சித்திரமாக வரைந்து அதன் வழியே கதை சொல்லுவார்கள் ஒருவகையில் இது தோல்பொம்மலாட்டம் போன்ற காட்சிக்கலையது இதுகுறித்து மணிகௌல் இருபது நிமிஷ ஆவணப்படம் ஒன்றினை பிலிம் டிவிசனுக்காக உருவாக்கியிருக்கிறார் சித்ரகதி பற்றிய சிறப்பான படமது இந்த ஒவியங்களுக்கு இணையாக நவீன கவிஞரான ஷங்கர் ராமசுப்ரமணியன் கவிதைகள் எழுதியிருக்கிறார் மிக அற்புதமான கவிதைகள் இவ்வளவு மனஎழுச்சி தரும் நவீன கவிதைகள் எதையும் சமீபத்தில் நான் வாசித்ததில்லை ஷங்கர் ராமசுப்ரமணியனின் ஆகச்சிறந்த கவிதைகள் இவையே என்று சொல்வேன் வைஷ்ணவி வரைந்துள்ள அபிமன்யூ ஒவியங்களின் சிறப்பு அதன் துல்லியமான உணர்ச்சிவெளிப்பாடு மற்றும் கச்சிதமான நிறத்தேர்வு உடைகளை வரைவதில் தான் அவரது கைகள் எவ்வளவு அற்புதமாகச் செயல்பட்டிருக்கின்றன சுபத்ரையின் முகத்தில் வெளிப்படும் அபூர்வமான சாந்தம் அர்சுனன் முகத்தில் காணப்படும் மலர்ச்சி கர்ப்பசிசுவாக அபிமன்யூ சக்ரவியூகம் பற்றிக் கேட்டு அறியும் ஒவியத்தில் அந்த குழந்தையும் அது வரையப்பட்ட விதமும் பாராட்டிற்குரியது ஷோபா ராஜகோபாலன் ஒவியங்களில் எனக்கு மிகவும் பிடித்திருந்தது எல்லம்மா அர்சுனனுக்காக காத்திருக்கும் ஒவியம் அதில் எல்லம்மாவிடம் காணப்படும் ஒயிலிற்கு நிகரேயில்லை அவளது நாடி வளைவும் கூர்ந்த மூக்கும் காலைமடித்து உட்கார்ந்துள்ள வாகும் பார்ப்பவரை மயங்குகின்றன ராஜேஸ்வரி மணிகண்டன் ஒவியத்தில் என்னை வசீகரம் செய்தது தர்மராஜா சூதில் தோற்றுப்போவது அதில் பாண்டவர்களின் கண்கள் வரையப்பட்ட விதம் அந்த வளைவு மீசைகள் யுதிஷ்ட்ரன் முகத்தில் வெளிப்படும் தோல்வியின் வலி சகுனியின் உள்ளார்ந்த புன்னகை பாண்டவர்களின் வேதனைமிக்க முகபாவங்கள் என யாவும் சிறப்பாக வரையப்பட்டுள்ளன சண்முகப்பிரியாவின் குறிசொல்ல வரும் திரௌபதி மலைக்குறத்தி போலவே சிருங்கார அழகியாக இருக்கிறாள் அவளது எரியும் தணல் போன்ற கேசமும் தலை அலங்காரமும் உடைகளும் வெகு நுட்பமாகவும் அழ்காகவும் வரையப்பட்டுள்ளன அவள் சகாதேவனை ஒரு குழந்தையைப் போல இடுப்பில் ஏந்தியிருப்பது தனி அழகு.